als_Latn dik_Latn sag_Latn
Hoxhajt i prishet taksi në Dakar
Për disa ditë me radhë ministri i jashtëm në detyrë, Enver Hoxhaj ka qëndruar në Dakar të Senegalit duke lobuar për njohje të reja dhe në pritje të zyrtarizimit të Kosovës si anëtarja më e re e Frankofonisë.
Shpeshherë mendohet se diplomatët nuk i ndahen luksit në udhëtimet dhe vizitat zyrtare për shkak edhe të profilit të tyre të lartë diplomatik. Por, ndonjëherë ka edhe të tjera pamje e situata të pazakonshme.
Një e tillë duket t’i ketë ndodhur ministrit të Jashtëm në detyrë, Enver Hoxhaj, ditë më parë.
Në rrugë për në Samit, Hoxhaj po udhëtonte me një taksi të vjetër dhe i cili ishte prishur duke e lënë në rrugë atë dhe njërin këshilltar të Presidentes Jahjaga, siç shihet në këto foto të siguruara nga Koha.net.
Është dashur një kohë që taksija të rregullohet për të mbërritur në vendin ku ishin nisur.
Kosova ishte nderuar edhe me një flamur gjigant në kryeqytetin e Senegalit për hir të pranimit./KOHA.net/
als_Latn als_Latn als_Latn als_Latn als_Latn als_Latn als_Latn